למי מיועד הטיפול האורטודונטי?
טיפול אורתודונטי נועד לעיתים לפתור בעיות רפואיות, אך בעיקר בעיות אסתטיות.
הטיפול יכול להתבצע בכל גיל, אם בעבר רוב המתרפאים היו ילדים בגיל העשרה הרי שהיום יותר ויותר מבוגרים עוברים טיפול של יישור שיניים. לכן, אנחנו ממליצים לכל מי שלא חש בנוח לנוכח מראה סגר הפה שלו, או אינו מרוצה ממראה השיניים לפנות לאורטודנט.
he
מה הגיל הרצוי לטיפול אורטודונטי?
ברב המקרים הגיל הרצוי הוא לקראת גמר בקיעת השיניים הקבועות. גיל זה משתנה בין ילדים והינו בממוצע בין 11-14

ישנם מקרים בהם יש צורך בטיפול מוקדם יותר, טרם סיום החלפת שיני החלב
he
מהו משך הטיפול האורטודונטי?
משך הטיפול תלוי בתכנית הטיפול של המטופל, בשיתוף הפעולה עם הרופא ובגורם הביולוגי שהינו אינדיבידואלי ומכתיב זמן תגובה שונה אצל אנשים שונים.

לרוב יארך יישור שיניים בין 8-18 חודשים, וזאת כמובן בהתאם למצב חלל הפה.
בתום הטיפול יינתנו פלטות לשמירה על התוצאה שהושגה במהלך הטיפול.
he
מהי אורטודונטיה?
אורטודונטיה – יישור שיניים, היא תחום מיוחד ברפואת השיניים העוסק ביישור שיניים ולסתות. פירוש המילה 'אורטו' הוא ישר ופירוש המילה 'דנט' היא שן.
באמצעות טיפול אורתודונטי, ניתן לתקן בעיות כדוגמת שיניים עקומות או צפופות, הפרעות סגר ומיקום לקוי של הלסתות.
he
מיהו אורטודונט מומחה?
כמובן כי לא כל רופא שיניים הוא גם מומחה ליישור שיניים. על מנת לקבל את התואר מומחה ליישור שיניים יש לסיים מעבר ללימודי רפואת השיניים גם הסמכה נוספת ולעבור את מבחני משרד הבריאות. מדובר על הסמכה שמשך הזמן הדרוש לה הוא בין שלוש לארבע שנים ולאחריה יש לעבור בהצלחה את מבחני ההסמכה. חשוב להבין כי אורטודונט מומחה הוא בעל תעודה ממשלתית המעידה על מומחיותו.
he